SET ปิดลบ 10 จุด นักลงทุนขายลดเสี่ยง รอผลประชุม “เฟด” สัปดาห์หน้า
SET ปิดลบ 10 จุด นักลงทุนขายลดเสี่ยง รอผลการประชุมเฟดแจ็คสันโฮลในสัปดาห์หน้า ให้แนวต้าน 1,630-1,640 จุด แนวรับ 1,610-1,620 จุด
SET ปิดลบ 10 จุด นักลงทุนขายลดเสี่ยง รอผลการประชุมเฟดแจ็คสันโฮลในสัปดาห์หน้า ให้แนวต้าน 1,630-1,640 จุด แนวรับ 1,610-1,620 จุด
19 ส.ค. 2565

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า แนวโน้มตลาดหุ้นไทยวันนี้ปรับตัวลงทิศทางเดียวกับตลาดหุ้นต่างประเทศ ส่วนหนึ่งมาจากแรงขายทำกำไรหลังจากดัชนีปรับตัวขึ้นมาค่อนข้างมากแล้ว และเป็นการขายเพื่อลดความเสี่ยงก่อนที่สัปดาห์หน้าจะมีการประชุมธนาคารกลางสหรัฐฯ (เฟด) ที่เมืองแจ็คสันโฮล
ขณะเดียวกันยังมีปัจจัยกดดันเพิ่มเติมจากความกังวลด้านการเมืองระหว่างประเทศ จากการซ้อมรบระหว่างสหรัฐฯและเกาหลีใต้ จีนและรัสเซีย ซึ่งสร้างแรงกดดันต่อปัจจัยความไม่แน่นอนให้กับนักลงทุนในตลาด ทำให้มีการขายเพื่อลดความเสี่ยงออกมา
สำหรับแนวโน้มตลาดหุ้นไทยในสัปดาห์หน้าคาดว่าจะแกว่งตัวในกรอบแคบๆ ช่วงต้นสัปดาห์ เพื่อรอการประชุมเฟดที่แจ็คสันโฮลกลางสัปดาห์ ซึ่งจะต้องติดตามการส่งสัญญาณปรับขึ้นอัตราดอกเบี้ยของเฟดในระยะต่อไป หากมีการส่งสัญญาณการขึ้นอัตตราดอกเบี้ยออกมาร้อนแรงขึ้นคาดว่าจะเป็นปัจจัยกดดันตลาดเข้ามาเพิ่มเติม
โดยให้แนวต้าน 1,630-1,640 จุด แนวรับ 1,610-1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 4,166.10 ล้านบาท ปิดที่ 157.50 บาท เพิ่มขึ้น 2.50 บาท
BH มูลค่าการซื้อขาย 3,585.32 ล้านบาท ปิดที่ 194.50 บาท เพิ่มขึ้น 8.00 บาท
KBANK มูลค่าการซื้อขาย 2,610.22 ล้านบาท ปิดที่ 154.00 บาท ราคาไม่เปลี่ยนแปลง
TGE มูลค่าการซื้อขาย 2,574.70 ล้านบาท ปิดที่ 1.95 บาท ลดลง 0.05 บาท
BANPU มูลค่าการซื้อขาย 2,189.15 ล้านบาท ปิดที่ 13.90 บาท ราคาไม่เปลี่ยนแปลง